Diari Oficial de la Generalitat Valenciana


Sumari del DOGV 5663, del 19-12-2007 (2007/15134)

Notificació a Carmen Marín Muñoz. Resolució del recurs d'alçada, referència interna R-130/2007.
-----------------------------------------------------------------------------------------------

### Dades del document

Número de DOGV
:   5663

Data del DOGV
:   19-12-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/15928


Data del document
:   20-09-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Carmen Marín Muñoz. Resolució del recurs d'alçada, referència interna R-130/2007. [2007/15611]  
De conformitat amb el que estableix l'art. 59.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, es notifica a Carmen Marín Muñoz, c/ ronda Lluis Lamarca, núm. 13-28a (46788 València) la resolució del recurs d'alçada amb el número de referència interna R-130/2007.  
Resolució  
Examinat el recurs d'alçada formulat per Carmen Marín Muñoz, contra la resolució d'inadmissió de la sol·licitud de revisió i anul·lació, relativa a la subrogació d'intervius de l'expedient del compte núm. 46 0012 0012, de la Delegació Provincial de València del Ministeri d'Habitatge   
Antecedents de fet  
Primer. Amb data 10 de març de 1977 la Delegació Provincial de València del Ministeri d'Habitatge dicta una resolució per la qual es va admetre la subrogació intervius de la Josefa Marín Muñoz, en els drets i obligacions contractuals derivats del contracte provisional mixt d'arrendament i amortització, subscrit per son pare, Emilio Marín Marín el dia 27 de febrer de 1962, sobre l'habitatge de promoció pública siti el carrer de l'Havana, número 3, baixos, porta 2, de València.  
Segon. Carmen Marín Muñoz germana de la titular de l'habitatge esmentat, va presentar en els Serveis territorials d'Habitatge a València amb data 22 de novembre de 2006 i 15 de gener de 2007, escrits pels quals sol·licita la revisió i l'anul·lació de la Resolució de la Delegació Provincial de València del Ministeri d'Habitatge de data 10 de març de 1977.  
Tercer. Per resolució del director Territorial d'Habitatge i Projectes Urbans de València de data 8 de març de 2007 s'inadmet la sol·licitud de revisió i anul·lació de la resolució esmentada, entre altres motius, perquè la sol·licitud és extemporània, ja que han transcorregut trenta anys des que es va dictar.  
Quart. Amb data 2 d'abril de 2007 té entrada en els Serveis Territorials d'Habitatge i Projectes Urbans de València escrit de Carmen Marín Muñoz al qual es dóna caràcter de recurs d'alçada contra la resolució d'inadmissió dictada pel director Territorial de València de data 8 de març de 2007.  
Fonaments de dret  
Primer. Competència  
És òrgan competent per a la resolució d'aquest recurs la directora general d'Habitatge i Projectes Urbans, tant pel que disposa l'article 114 de la Llei 30/1992, 26 de novembre, de règim jurídic de les administracions públiques i del procediment administratiu comú (LRJAP i de PAC), com pel que estableix el Decret 131/2007, de 27 de juliol, del Consell, pel qual s'aprova el Reglament orgànic i funcional de la conselleria de Medi Ambient, Aigua, Urbanisme i Habitatge (DOGV núm. 5566, de 30 de juliol de 2007).  
Segon. Procediment  
S'ha observat en la tramitació de l'expedient el que disposen els articles 107, 110, 114 i 115 de la Llei de règim jurídic de les administracions públiques i del procediment administratiu comú.  
Tercer. Sobre la resolució recorreguda  
En el contracte de data 27 de febrer de 1962 subscrit pel pare de la recurrent, Emilio Marín Marín, es preveia la subrogació intervius a favor del cònjuge, ascendents, descendents o germans del titular, condició que es va complir ja que la cessió de drets es va efectuar a favor de descendent. Al·lega la recurrent que la dita cessió afecta els seus drets hereditaris, però cal recordar que la cessió del contracte es va efectuar intervius per la qual cosa aquestes drets no van formar part del cabal hereditari del difunt, ja no formaven part del seu patrimoni en la data de la seua defunció.  
Atés que la resolució recorreguda està àmpliament fonamentada i que la recurrent no efectua al·legació ni aporta prova alguna que desvirtue la resolució recorreguda confirmar-la.  
Pel que s'ha exposat,  
Vista la Llei 30/1992, de 26 de novembre, de règim jurídic de les administracions públiques i del procediment administratiu comú i la resta de legislació de general i pertinent aplicació i de conformitat amb la proposta de resolució de l'Àrea de Plans d'habitatge, resolc:  
Desestimar el recurs d'alçada interposat per Carmen Marín Muñoz formulat contra la resolució del cap del Servei Territorial d'Habitatge i Projectes Urbans de València de data 8 de març de 2007, la qual queda confirmada.  
Contra aquesta resolució que posa fi a la via administrativa, es pot interposar recurs contenciós administratiu davant del jutjat contenciós administratiu de València, en el termini de dos mesos comptadors des de l'endemà a la notificació d'aquesta, segons els art. 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que puga exercir qualsevol altre recurs que crega oportú.  
València, 20 de setembre de 2007.- La directora general d'Habitatge i Projectes Urbans: M. Jesús Rodríguez Ortíz.